ประกาศองค์การบริหารส่วนตำบลด่านช้าง

เรื่อง หลักเกณฑ์และวิธีการประเมินผลการปฏิบัติงาน

ของพนักงานส่วนตำบล และลูกจ้าง องค์การบริหารส่วนตำบลด่านช้าง

**------------------------------**

โดยที่คณะกรรมการกลางพนักงานส่วนตำบล (ก.อบต.) ได้กำหนดมาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของ พนักงานส่วนตำบล พ.ศ.2558 กำหนดให้องค์การบริหารส่วนตำบลด่านช้าง ประกาศหลักเกณฑ์และวิธีการประเมินผลการปฏิบัติงานให้พนักงานส่วนตำบลในสังกัดทราบโดย ทั่วกัน ก่อนเริ่มรอบการประเมินหรือในช่วงเริ่มรอบการประเมิน

ดังนั้น องค์การบริหารส่วนตำบลด่านช้าง จึงประกาศหลักเกณฑ์และวิธีการประเมินผล การปฏิบัติราชการของพนักงานส่วนตำบล สำหรับรอบการประเมิน ประจำปีงบประมาณ พ.ศ.2562 ครั้งที่ 2 (1 เมษายน 2562 – 30 กันยายน 2562) ดังนี้

1. การประเมินผลการปฏิบัติงานของพนักงานส่วนตำบล ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน แบ่งเป็น 2 ส่วน ได้แก่
   1. ผลสัมฤทธิ์ของงาน (ไม่น้อยกว่าร้อยละ 70) โดยประเมินผลจากปริมาณผลงาน คุณภาพของงาน ความรวดเร็วหรือความตรงต่อเวลา และความประหยัดหรือความคุ้มค่า
   2. พฤติกรรมการปฏิบัติราชการ (ร้อยละ 30) ประกอบด้วย การประเมิน สมรรถนะหลัก สมรรถนะประจำผู้บริหาร และสมรรถนะประจำสายงาน
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ ให้เป็นไปตามหลักการของมาตรฐานทั่วไป ก.จ. ก.ท. และ ก.อบต. กำหนด ได้แก่
   1. การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ/งาน/กิจกรรมในการปฏิบัติราชการ โดยการกำหนดตัวชี้วัดผลการปฏิบัติงาน และค่าเป้าหมาย
   2. พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติราชการ ประกอบด้วย สมรรถนะหลัก 5 ด้าน สมรรถนะประจำสายงาน 3 ด้าน และสมรรถนะประจำบริหาร 4 ด้าน
3. ระดับผลการประเมิน ในการประเมินผลการปฏิบัติราชการขององค์การบริหาร ส่วนตำบลด่านช้าง ให้จัดกลุ่มคะแนนผลการประเมิน เป็น5 ระดับ ได้แก่ ดีเด่น ดีมาก ดี พอใช้ และต้องปรับปรุง โดยมีเกณฑ์คะแนนแต่ละระดับให้เป็นไปตามที่ คณะกรรมการกลางพนักงานส่วนตำบล (ก.อบต.) กำหนดโดยอนุโลม
4. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงาน ส่วนท้องถิ่นตามที่ คณะกรรมการกลางพนักงานส่วนตำบล (ก.อบต) กำหนดโดยอนุโลม

ประกาศ ณ วันที่ เดือน เมษายน พ.ศ. 2562

(ลงชื่อ

(นายจำปี ติดยงค์)

นายกองค์การบริหารส่วนตำบลด่านช้าง

ประกาศองค์การบริหารส่วนตำบลด่านช้าง

เรื่อง หลักเกณฑ์และวิธีการประเมินผลการปฏิบัติงาน

ของพนักงานจ้าง องค์การบริหารส่วนตำบลด่านช้าง

**------------------------------**

โดยที่คณะกรรมการกลางพนักงานส่วนตำบลจังหวัดนครสวรรค์ (ก.อบต.จังหวัดนครสวรรค์) ในการประชุมครั้งที่ 11/2559 เมื่อวันที่ 25 พฤศจิกายน 2559 ได้มีมติเห็นชอบประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 6) ด้วยเห็นสมควรแก้ไขการประเมินผลการประเมินผลการปฏิบัติงานเกี่ยวกับการบริหารผลงานและการเลื่อนค่าตอบแทนของพนักงานจ้างให้มีความเหมาะสม สอดคล้องกับภารกิจและอำนาจหน้าที่ขององค์กรปกครองส่วนท้องถิ่น โดยกำหนดให้องค์การบริหารส่วนตำบลด่านช้าง ประกาศหลักเกณฑ์และวิธีการประเมินผลการปฏิบัติงานให้พนักงานส่วนตำบลในสังกัดทราบโดยทั่วกัน ก่อนเริ่มรอบการประเมินหรือในช่วงเริ่มรอบการประเมิน

ดังนั้น องค์การบริหารส่วนตำบลด่านช้าง จึงประกาศหลักเกณฑ์และวิธีการประเมินผล การปฏิบัติราชการของพนักงานส่วนตำบล สำหรับรอบการประเมิน ประจำปีงบประมาณ พ.ศ.2562 ครั้งที่ 2 (1 เมษายน 2562 – 30 กันยายน 2562) ดังนี้

1. การประเมินผลการปฏิบัติงานของพนักงานจ้าง ให้ประเมินจากผลงานและคุณลักษณะในการปฏิบัติงานของพนักงานจ้าง โดยมุ่งเน้นผลสัมฤทธิ์ของงานและพฤติกรรมในการปฏิบัติงาน โดยกำหนดให้มีสัดส่วนของผลสัมฤทธิ์ของงานแบ่งออกเป็น 2 ส่วน ได้แก่
   1. การประเมินผลสัมฤทธิ์ของงาน (ไม่น้อยกว่าร้อยละ 80) โดยประเมินผลจากปริมาณผลงาน คุณภาพของงาน ความรวดเร็วหรือความตรงต่อเวลา และความประหยัดหรือความคุ้มค่าของการใช้ทรัพยากร
   2. การประเมินพฤติกรรมการปฏิบัติงาน (ไม่น้อยกว่าร้อยละ 20) ประกอบด้วย การประเมินสมรรถนะหลัก และสมรรถนะประจำสายงาน
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ ให้เป็นไปตามหลักการของมาตรฐานทั่วไป ก.จ. ก.ท. และ ก.อบต. กำหนด ได้แก่
   1. การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ/งาน/กิจกรรมในการปฏิบัติราชการ โดยการกำหนดตัวชี้วัดผลการปฏิบัติงาน และค่าเป้าหมาย
   2. พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติงาน ประกอบด้วย พนักงานจ้างทั่วไป ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 1 , พนักงานจ้างตามภารกิจ ไม่รวมถึงพนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ และสมรรถนะประจำสายงาน อย่างน้อย 3 สมรรถนะ เช่นเดียวกันกับพนักงานส่วนตำบลในลักษณะงานเดียวกัน โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือระดับปฏิบัติการแล้วแต่กรณี และพนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2

/3. ระดับผล...

-2-

1. ระดับผลการประเมิน ในการประเมินผลการปฏิบัติงานพนักงานจ้างขององค์การบริหาร ส่วนตำบลด่านช้าง ให้จัดกลุ่มคะแนนผลการประเมิน เป็น5 ระดับ ได้แก่ ดีเด่น ดีมาก ดี พอใช้ และปรับปรุง โดยมีเกณฑ์คะแนนแต่ละระดับให้เป็นไปตามที่ คณะกรรมการกลางพนักงานส่วนตำบล (ก.อบต.) กำหนดโดยอนุโลม
2. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงาน ส่วนท้องถิ่นตามที่ คณะกรรมการกลางพนักงานส่วนตำบล (ก.อบต) กำหนดโดยอนุโลม

ประกาศ ณ วันที่ เดือน เมษายน พ.ศ. 2562

..

(ลงชื่อ)

(นายจำปี ติดยงค์)

นายกองค์การบริหารส่วนตำบลด่านช้าง

ประกาศองค์การบริหารส่วนตำบลด่านช้าง

เรื่อง หลักเกณฑ์และเงื่อนไขเกี่ยวกับการประเมินผลการปฏิบัติงานพนักงานครูและบุคลากรทางการศึกษา

องค์การบริหารส่วนตำบลด่านช้าง พ.ศ. 2562

**------------------------------**

โดยที่คณะกรรมการกลางพนักงานส่วนตำบล (ก.อบต.) ได้กำหนดประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับการประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบลด่านช้าง พ.ศ. 2562 ประกาศ ณ วันที่ 5 สิงหาคม 2562 องค์การบริหารส่วนตำบลด่านช้าง จึงได้จัดทำประกาศหลักเกณฑ์ดังกล่าว ให้พนักงานครู ในสังกัดองค์การบริหารส่วนตำบลด่านช้าง ได้รับทราบก่อนเริ่มรอบการประเมินหรือในช่วงเริ่มรอบการประเมิน

ดังนั้น องค์การบริหารส่วนตำบลด่านช้าง จึงประกาศหลักเกณฑ์หลักเกณฑ์และเงื่อนไข

เกี่ยวกับการประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบล ด่านช้าง ประจำปีงบประมาณ พ.ศ.2562 ครั้งที่ 2 (รอบการประเมิน 1 เมษายน 2562 – 30 กันยายน 2562) ดังนี้

**ข้อ 1** ประกาศนี้เรียกว่า “ประกาศองค์การบริหารส่วนตำบลด่านช้าง เรื่อง หลักเกณฑ์และ

เงื่อนไขเกี่ยวกับการประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบล ด่านช้าง พ.ศ. 2562 “

**ข้อ 2** ประกาศนี้ให้ใช้บังคับตั้งแต่วันที่ 1 เมษายน 2562 เป็นต้นไป

**ข้อ 3** ให้ยกเลิกความในประกาศคณะกรรมการพนักงานส่วนตำบลจังหวัดนครสวรรค์ เรื่อง

หลักเกณฑ์และเงื่อนไขเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ.2558 ประกาศ ณ วันที่ 24 ธันวาคม 2558 เฉพาะในส่วนที่บังคับใช้กับพนักงานครูองค์การบริหารส่วนตำบล ที่ดำรงตำแหน่งในสายงานการสอน สายงานบริหารสถานศึกษาและบุคลากรทางการศึกษาองค์การบริหารส่วนตำบล ที่ดำรงตำแหน่งในสายงานนิเทศการศึกษา (ตามประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับการประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบล พ.ศ. 2562 ประกาศ ณ วันที่ 5 สิงหาคม 2562)

**ข้อ 4** ในประกาศนี้

“พนักงานครูองค์การบริหารส่วนตำบล” หมายความว่า ผู้ดำรงตำแหน่งในสายงานการสอน และ

สายงานบริหารสถานศึกษา สังกัดองค์การบริหารส่วนตำบล

“บุคลากรทางการศึกษาองค์การบริหารส่วนตำบล” หมายความว่า ผู้ดำรงตำแหน่งในสายงาน

นิเทศการศึกษา สังกัดองค์การบริหารส่วนตำบล

**ข้อ 5** ให้ผู้บังคับบัญชาประเมินผลการปฏิบัติงานพนักงานครูและบุคลากรทางการศึกษาองค์การ

บริหารส่วนตำบล โดยยึดหลักการปฏิบัติตนที่เหมาะสมและปฏิบัติราชการได้อย่างมีประสิทธิภาพและเกิดประสิทธิผล

/ **ข้อ 6**...

-2-

**ข้อ 6** การประเมินผลการปฏิบัติงานตามมาตรฐานทั่วไปนี้ มีวัตถุประสงค์เพื่อให้ผู้บังคับบัญชา ใช้ปรับปรุงประสิทธิภาพและประสิทธิผลการปฏิบัติงานของผู้ใต้บังคับบัญชา ในอันที่จะประพฤติและปฏิบัติตน ให้เหมาะสมกับปฏิบัติราชการให้มีประสิทธิภาพและประสิทธิผลยิ่งขึ้น โดยนำผลการประเมินไปใช้เป็นข้อมูล ประกอบการพิจารณาในเรื่องต่างๆ ตามมาตรฐานทั่วไปว่าด้วยการนั้น ดังนี้

(1) การเลื่อนเงินเดือน และค่าตอบแทนอื่นๆ

(2) การให้เงินรางวัลประจำปี

(3) การให้รางวัลจูงใจ

(4) การพัฒนา เสริมสร้างประสิทธิภาพและประสิทธิผลการปฏิบัติงาน

(5) การแต่งตั้งข้าราชการ

(6) การให้ออกจากราชการ

(7) การบริหารงานบุคคลเรื่องอื่นๆ

**ข้อ 7** การประเมินผลการปฏิบัติงาน ให้ดำเนินการประเมินปีละ 2 ครั้ง ตามปีงบประมาณ

ดังนี้

ครั้งที่ 1 ประเมินผลการปฏิบัติงาน ระหว่างวันที่ 1 ตุลาคม ถึงวันที่ 31 มีนาคมของปีถัดไป

ครั้งที่ 2 ประเมินผลการปฏิบัติงาน ระหว่างวันที่ 1 เมษายน ถึงวันที่ 30 กันยายนของปีเดียวกัน

**ข้อ 8** การประเมินผลการปฏิบัติงาน ให้มีองค์ประกอบการประเมิน จำนวน 2 องค์ประกอบ

คะแนนรวม 100 คะแนน ดังนี้

องค์ประกอบที่ 1 การประเมินประสิทธิภาพและประสิทธิผลการปฏิบัติงาน คะแนน 70 คะแนน

องค์ประกอบที่ 2 การประเมินการปฏิบัติตนในการรักษาวินัย คุณธรรม จริยธรรม และ

จรรยาบรรณวิชาชีพ คะแนน 30 คะแนน

**ข้อ 9** ในแต่ละรอบการประเมิน ให้องค์การบริหารส่วนตำบล นำผลคะแนนการประเมินผลการ

ปฏิบัติงานมาจัดกลุ่มตามผลคะแนนเป็น 5 ระดับ ดังนี้

ระดับดีเด่น ช่วงคะแนนประเมินตั้งแต่ร้อยละ 90.00 ขึ้นไป

ระดับดีมาก ช่วงคะแนนประเมินตั้งแต่ร้อยละ 80.00 – ร้อยละ 89.99

ระดับดี ช่วงคะแนนประเมินตั้งแต่ร้อยละ 70.00 – ร้อยละ 79.99

ระดับพอใช้ ช่วงคะแนนประเมินตั้งแต่ร้อยละ 60.00 – ร้อยละ 69.99

ระดับปรับปรุง ช่วงคะแนนประเมินร้อยละ 59.99 ลงมา

**ข้อ 10** ผู้บังคับบัญชาตามข้อ 5 เป็นผู้ประเมินการปฏิบัติงานพนักงานครูและบุคลากรทางการ

ศึกษา องค์การบริหารส่วนตำบล ดังนี้

1. ผู้อำนวยการสำนักการศึกษา หรือผู้อำนวยการกองการศึกษา สำหรับผู้ดำรงตำแหน่ง

ผู้อำนวยการสถานศึกษา ตำแหน่งศึกษานิเทศก์ และพนักงานครูองค์การบริหารส่วนตำบล ที่ปฏิบัติราชการ ณ ศูนย์พัฒนาเด็กเล็กขององค์การบริหารส่วนตำบล

1. ผู้อำนวยการสถานศึกษา สำหรับผู้ดำรงตำแหน่งรองผู้อำนวยการสถานศึกษา และ

พนักงานครูองค์การบริหารส่วนตำบลที่ปฏิบัติราชการ ณ โรงเรียนขององค์การบริหารส่วนตำบล

/ในกรณี...

-3-

ในกรณีที่เป็นการประเมินพนักงานครูและบุคลากรทางการศึกษา องค์การบริหารส่วนตำบล ที่ได้รับมอบหมายให้ไปช่วยราชการ หรือปฏิบัติราชการในองค์กรปกครองส่วนท้องถิ่น หรือส่วนราชการ หรือหน่วยงานอื่น ให้นายกองค์กรปกครองส่วนท้องถิ่น หรือหัวหน้าส่วนราชการ หรือหน่วยงานที่ผู้รับการประเมินไปช่วยราชการหรือปฏิบัติหน้าที่ราชการแล้วแต่กรณี เป็นผู้ให้ข้อมูลและความเห็นเพื่อประกอบการประเมิน ของผู้มีอำนาจหน้าที่ประเมิน

ในกรณีที่เป็นการประเมินพนักงานครูและบุคลากรทางการศึกษา องค์การบริหารส่วนตำบล ผู้ได้โอนหรือย้ายหลังวันที่ 1 มีนาคม หรือวันที่ 1 กันยายน ให้ผู้บังคับบัญชาซึ่งเป็นผู้มีอำนาจหน้าที่ ประเมินผลการปฏิบัติงานในองค์การบริหารส่วนตำบลเดิมก่อนการโอนหรือย้าย เป็นผู้ประเมินการปฏิบัติงานของพนักงานครูและบุคลากรทางการศึกษา องค์การบริหารส่วนตำบลผู้นั้น แล้วจัดส่งผลการประเมินการปฏิบัติงานให้องค์กรปกครองส่วนท้องถิ่น หรือส่วนราชการ หรือหน่วยงานอื่น ต้นสังกัดใหม่ เพื่อประกอบการพิจารณาตามข้อ 6

**ข้อ 11** การประเมินผลการปฏิบัติงานต้องมีความชัดเจน มีหลักฐาน และเป็นไปตามแบบประเมินผลการปฏิบัติงานที่คณะกรรมการกลางพนักงานส่วนตำบล และคณะกรรมการพนักงานส่วนตำบลจังหวัดนครสวรรค์กำหนด

ในกรณีที่องค์การบริหารส่วนตำบล เห็นควรจัดทำแบบประเมินผลการปฏิบัติงานเป็นอย่างอื่น เพื่อให้สอดคล้องกับลักษณะงานขององค์การบริหารส่วนตำบล หรือสถานศึกษาหรือหน่วยงานทางการศึกษา ก็ให้กระทำได้โดยความเห็นชอบจากคณะกรรมการพนักงานส่วนตำบล แต่ทั้งนี้ ต้องมีสาระไม่น้อยกว่า แบบประเมินผลการปฏิบัติงานที่คณะกรรมการกลางพนักงานส่วนตำบลกำหนด

**ข้อ 12** ให้มีการกำหนดข้อตกลงเกี่ยวกับผลการปฏิบัติงานร่วมกันระหว่างผู้บังคับบัญชา และผู้รับการประเมิน ทั้งนี้ ให้พิจารณาจากข้อตกลงขององค์การบริหารส่วนตำบล หรือสถานศึกษา หรือหน่วยงานการศึกษา ตามมาตรฐานและภาระงานขั้นต่ำที่ได้มีการจัดทำและกำหนดไว้

**ข้อ 13** การประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบล ให้ดำเนินการดังต่อไปนี้

1. ผู้บังคับบัญชา ชี้แจงทำความเข้าใจกับผู้รับการประเมินเกี่ยวกับมาตรฐานทั่วไปนี้

ก่อนเริ่มรอบการประเมิน หรือในช่วงเริ่มรอบการประเมิน

1. ผู้บังคับบัญชา ชี้แจงแนวทางการดำเนินการประเมินตามข้อตกลง และกำหนดปฎิทิน

การประเมิน ให้ทราบโดยทั่วกัน

1. ผู้รับการประเมิน ประเมินตนเองตามแบบที่คณะกรรมการกลางพนักงานส่วนตำบล

กำหนด โดยประเมินจากเอกสารหลักฐานที่มีอยู่จริง แล้วเสนอต่อผู้บังคับบัญชาพิจารณา

1. ผู้บังคับบัญชา ประเมินผลการปฏิบัติงานและบันทึกผลการประเมินไว้
2. ในระหว่างรอบการประเมิน ให้ผู้บังคับบัญชาให้คำปรึกษา แนะนำผู้รับการประเมิน

เพื่อปรับปรุง พัฒนา เสริมสร้างประสิทธิภาพและประสิทธิผลการปฏิบัติงาน ให้ผลการปฏิบัติงานประสบผลสำเร็จตามข้อตกลงก่อนเริ่มรอบการประเมินหรือในช่วงเริ่มรอบการประเมิน

1. ผู้บังคับบัญชา แจ้งผลการประเมินพร้อมความเห็นให้ผู้รับการประเมินทราบ เป็น

รายบุคคล โดยให้ผู้รับการประเมินลงลายมือชื่อรับทราบผลการประเมิน กรณีที่ผู้รับการประเมินไม่ยินยอมลงลายมือชื่อรับทราบผลการประเมิน ให้พนักงานครูและบุคลากรทางการศึกษาองค์การบริหารส่วนตำบล อย่างน้อยหนึ่งคน ลงลายมือชื่อเป็นพยานว่าได้มีการแจ้งผลการประเมินดังกล่าวแล้วด้วย

/(7. ให้ผู้...

-4-

1. ให้ผู้มีอำนาจหน้าที่ประเมินตามข้อ 10 โดยความเห็นชอบของผู้บังคับบัญชาเหนือขึ้น

ไปอีกขั้นหนึ่ง จัดส่งผลการประเมินการปฏิบัติงานของพนักงานครูและบุคลากรทางการศึกษา

องค์การบริหารส่วนตำบล เสนอต่อคณะกรรมการกลั่นกรองการประเมินผลการ

ปฏิบัติงานของพนักงานครู และบุคลากรทางการศึกษา องค์การบริหารส่วนตำบลก่อนนำเสนอต่อนายกองค์การบริหารส่วนตำบล

1. ให้นายกองค์การบริหารส่วนตำบล หรือผู้บังคับบัญชาที่ได้รับมอบหมาย ประกาศ

รายชื่อพนักงานครูและบุคลากรทางการศึกษา องค์การบริหารส่วนตำบล ผู้มีผลการปฏิบัติงาน อยู่ในระดับดีเด่น และดีมากในที่เปิดเผยให้ทราบโดยทั่วกัน เพื่อเป็นการยกย่องชมเชยและสร้างแรงจูงใจ ให้พัฒนาผลการปฏิบัติงานในรอบการประเมินต่อไปให้ดียิ่งขึ้น

**ข้อ 14** ให้นายกองค์การบริหารส่วนตำบล แต่งตั้งคณะกรรมการกลั่นกรองการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล จำนวนไม่น้อยกว่า 3 คน ประกอบด้วย ปลัดองค์การบริหารส่วนตำบล เป็นประธานกรรมการ และหัวหน้าส่วนราชการด้านการศึกษา และหรือผู้บริหารสถานศึกษาไม่น้อยกว่า 2 คน เป็นกรรมการ ทำหน้าที่ให้คำปรึกษาและพิจารณาเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติงานของพนักงานครูและบุคลากรทางการศึกษา องค์การบริหารส่วนตำบล ทั้งนี้ ให้พนักงานส่วนตำบลที่รับผิดชอบงานการบริหารงานบุคคลพนักงานครู และบุคลากรทางการศึกษา องค์การบริหารส่วนตำบล เป็นเลขานุการ

**ข้อ 15** ให้องค์การบริหารส่วนตำบล สถานศึกษา หน่วยงานการศึกษา แล้วแต่กรณี ดำเนินการให้มีระบบการจัดเก็บผลการประเมินของผู้รับการประเมิน เพื่อนำไปใช้ตามวัตถุประสงค์ที่กำหนดไว้ ตามความในข้อ 6 พร้อมสำเนาแบบประเมินผลการปฏิบัติงานพนักงานครูและบุคลากรทางการศึกษาองค์การบริหารส่วนตำบล จัดเก็บรักษาไว้อย่างน้อยสองรอบการประเมิน ทั้งนี้ ให้หน่วยงานที่รับผิดชอบงานบริหารงานบุคคล พนักงานครูและบุคลากรทางการศึกษาองค์การบริหารส่วนตำบล จัดเก็บต้นฉบับแบบประเมินผลการปฏิบัติงานดังกล่าว ไว้ในแฟ้มประวัติข้าราชการหรือจัดเก็บในรูปแบบอื่นตามความเหมาะสมก็ได้

บทเฉพาะกาล ข้อ 16 การประเมินผลการปฏิบัติงานพนักงานครูและบุคลากรทาง การศึกษาองค์การบริหารส่วนตำบล ที่ได้ดำเนินการอยู่ก่อนมาตรฐานทั่วไปนี้มีผลใช้บังคับให้ดำเนินการต่อไป ตามมาตรฐานทั่วไปเพิ่มจนกว่าจะแล้วเสร็จ

ประกาศ ณ วันที่ เดือน สิงหาคม พ.ศ. 2562

(นายจำปี ติดยงค์)

นายกองค์การบริหารส่วนตำบลด่านช้าง